open-index/open-wikipedia-markdown huggingface dataset:
Վերա Սոնգվե

**Վերա Սոնգվե** (, ), կամերունցի տնտեսագետ, բանկային բնագավառի գործադիր պաշտոնյա։ 1998 թվականից աշխատել է Համաշխարհային բանկում, 2015 թվականին դարձել է Միջազգային ֆինանսական կորպորացիայի Արևմտյան և Կենտրոնական Աֆրիկայի տարածաշրջանային տնօրենը։

## Կենսագրություն
Սոնգվեն մեծացել է Կամերունի հյուսիսում գտնվող Բամենդա քաղաքում։ Սովորել է տեղի պետական կաթոլիկ դպրոց համարվող Տիրամայր Լուրդեսի քոլեջում, ընդգրկվել է տեղական անգլախոս էլիտայում։ Ավարտել է Բելգիայի Լուվենի կաթոլիկ համալսարանը մաթեմատիկ տնտեսագետի որակավորմամբ, այնուհետև մեկնել է ԱՄՆ, շուրջ երեք տարի աշխատել է Միչիգանի համալսարանում, այնուհետև Մինեապոլիսի դաշնային պահուստային բանկում, միաժամանակ եղել է Հարավային Կալիֆորնիայի համալսարանի այցելու պրոֆեսոր։ 1998 թվականին միացել է Համաշխարհային բանկի թիմին, աշխատել է Աղքատության կրճատման և տնտեսական կառավարման բաժնում (PREM, Մարոկո, Թունիս)։ Հետագա տարիների ստանձնել է մի շարք պաշտոններ Արևելյան Ասիայի և Խաղաղօվկիանոսյան տարածաշրջանի Աղքատության կրճատման և տնտեսական կառավարման բաժնում։

2011-2015 թվականներին եղել է Համաշխարհային բանկի օպերացիոն կառավարիչ Կաբո Վերդեում, Գամբիայում, Գվինեա Բիսաուում, Մավրիտանիայում։ 2015 թվականի հուլիսին նշանակվել է Միջազգային ֆինանսական կորպորացիայի Արևմտյան և Կենտրոնական Աֆրիկայի տարածաշրջանային տնօրեն։

2011 թվականին ներգրավվել է Africa 2.0 նախաձեռնության մեջ, որի նպատակն է համախմբել երիտասարդ աֆրիկացիներին մայրցամաքի տնտեսական զարգացման նպատակով։ Սոնգվեն Բրուկինգս ինստիտուտի գիտաշխատող է։ 2013 թվականին Forbes-ը նրան համարել է «Աֆրիկայի 20 ազդեցիկ կանանցից» մեկը և նույն տարում Միջազգային քաղաքական և գեոտնտեսական Choiseul գիտահետազոտական ինստիտուտը նրան ընտրել է որպես «Աֆրիկայի գալիք առաջնորդներից»։ 2014 թվականին African Business Review-ն Սոնգվեին բնութագրել է որպես «Աֆրիկայի 10 բիզնես կին առաջնորդներից մեկը»։ 2015 թվականին Սոնգվեն համագործակցել է նորաստեղծ Tony Elumelu Entrepreneurship Programme ծրագրի հետ, որը երաշխավորում է 100 միլիոն դոլար աֆրիկյան սկսնակ ընկերությունների համար։

## Ծանոթագրություններ

Կատեգորիա:Կամերունցի կին տնտեսագետներ
Կատեգորիա:Միչիգանի համալսարանի շրջանավարտներ
Կատեգորիա:Կամերունցի գործարարներ
Լոզե (Ծովափնյա Շարանտի գավառ)

**Լոզե** (ֆր.՝ Lozay), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սեն Ժան դ՛Անժելի շրջանում։ Մտնում է Լուլե կանտոնի կազմի մեջ։

Համայնքի INSEE կոդ՝ 17213.

## Բնակչություն
Համայնքի բնակչությունը 2010 թվականին կազմում էր 155 մարդ։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
*  Վիճակագրության ազգային ինստիտուտ. Լոզե 

Կատեգորիա:Ֆրանսիայի համայնքներ
Թոմաս Միլիան

**Թոմաս Միլիան** (, իրական անունը **Թոմաս Կինտին Ռոդրիգես** , ), կուբա-ամերիկացի դերասան, ով մեկ քառորդ դար աշխատել է Իտալիայում։ Իտալական Ռոդոլֆ Վալենտինոյի անվան կինոմրցանակի և իտալական կինոյում ունեցած մեծ ավանդի համար մրցանակների դափնեկիր։

## Կենսագրություն
Թոմաս Միլիանը ծնվել է 1932 թվականի մարտի 3-ին, Կուբայի Հավանա քաղաքում։ Կուբացի գեներալ, բնիկ հավանացու որդի է։ Նրա հորը ձերբակալում և բանտարկում են, որի արդյունքում Նոր տարվա գիշերն ինքնասպանություն է գործում։ 1956 թվականին գաղթել է Ամերիկայի Միացյալ Նահանգներ։ Հետագայում սովորել է Մայամիի համալսարանում, որտեղ, անգլերեն սովորելու ժամանակ, հաջողությամբ անցնում է ուսանողական բեմադրության մասնակցության փորձերը։ Դրա շնորհիվ, ինչպես նաև դրամատիկական բաժնի դեկանի խորհրդով, Միլիանը որոշում է դառնալ դերասան. 

Դրանից հետո նա լքում է Կուբան և շարունակում հետևել իր՝ դերասան դառնալու նպատակին։ Այդ իսկ պատճառով բնակություն է հաստատում ԱՄՆ-ում, որտեղ ցանկանում էր սովորել Նյու Յորքի դերասանական ստուդիայում, միայն թե փորձի պակասից դա իրեն չի հաջողվում։ Այդ ժամանակ Միլիանը գտնում է վերելակավարի աշխատանք պրեսբիտերական հիվանդանոցում, որտեղ նույնպես երկար չի մնում։ Ընդունվում է ռազմածովային ծառայության, բայց երիկամների լուրջ հիվանդության պատճառով ծառայում է ուսուցողական ճամբարում միայն վեց ամիս։ Չկորցնելով դերասան դառնալու հույսը և գնելով Ստանիսլավսկու ընդունելության քննության գիրքը, Միլիանը, այնուամենայնիվ, դիմում է Նյու Յորքի դերասանական ստուդիա։

## Կարիերա
Ամերիկայի Միացյալ Նահանգներում իր դերասանական կարիերան սկսելուց հետո, նա 1958 թվականին մեկնում է Իտալիա, որպեսզի մասնակցի Սպոլետո քաղաքում կայացող կինոփառատոնին։

### Թատրոն, առաջին ֆիլմեր
Ստուդիայում ստանալով անհրաժեշտ դերասանական փորձը, Միլիանը սկզբում հայտնվեց մի քանի շոուներում, ապա ստացավ իր առաջին դերը թատրոնում։ Դերասանի խաղը դուր եկավ Ժան Կոկոտոյին և կոմպոզիտոր Ժան Կարլ Մենոթիին։ Մենոթիին հատուկ Թոմաս Միլիանի համար գրում է «Բանաստեղծը և մուսա»-ն մնջախաղը, որը ներկայացվել էր Իտալիայի հանրության առաջ Սպոլետո քաղաքում կայացող կինոփառատոնի ժամանակ։ Մնջախաղի բեմադրիչը իտալացի դերասան, ռեժիսոր, պրոդյուսեր, սցենարիստ, օպերաների բեմադրիչ Ֆրանկո Ձեֆֆիրելլին էր։

Նրա տաղանդը նկատում է նաև ռեժիսոր Մաուրո Բոլոնինին, ով առաջարկում է Թոմասին խաղալ «Փոտորկոտ գիշեր» ֆիլմում որպես երկրորդական դեր։ Ավելի ուշ նա խաղում է նաև «Գեղասքանչ Անտոնիո» դրամայում։

## Ծանոթագրություններ

## Արտաքին հղումներ
* 
*Tomás Milián interview  
* Tomás Milián fan site 
* Tomas Milian in The Designated Victim – TCM's Movie Morlocks 

## Մատենագրություն
* Giorgio Navarro, *Er Cubbano de Roma*, Edizioni IME, Firenze, 1999, ISBN 88-900359-2-7
* Gordiano Lupi, *Il trucido e lo sbirro*, Edizioni Profondo Rosso, Roma, 2001, ISBN 88-89084-50-2
* Daniele Magni e Silvio Giobbio, *Ancora più... Cinici infami e violenti - Dizionario dei film polizieschi italiani anni '70*, Bloodbuster Edizioni, 2010, ISBN 978-88-902087-4-4

Կատեգորիա:Ամերիկացի երգիչներ
Կատեգորիա:Ամերիկացի կինոսցենարիստներ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Թատրոնի դերասաններ
Կատեգորիա:Կաթվածից մահացածներ
Կատեգորիա:Կուբացի դերասաններ
Մարսելո Բրոզովիչ

**Մարսելո Բրոզովիչ** (խորվ.՝ Marcelo Brozović, ), խորվաթ ֆուտբոլիստ, կիսապաշտպան։ Հանդես է գալիս իտալական «Ինտերում»։

## Ակումբային կարիերա
### Վաղ տարիներ
Բրոզովիչը սկսել է իր ֆուտբոլային կարիերան խորվաթական «Հրվատսկի Դրագովոլյացում»։ 2009 թվականին թիմի կազմում նա մասնակցել է 8 հանդիպման Խորվաթիայի Երկրորդ լիգայում։ 2009/10 մրցաշրջանի արդյունքում «Խրվաթսկի Դրագովոլյացը» ստացավ Առաջին լիգայում հանդես գալու իրավունք։ Առաջին լիգայում Բրոզովիչը իր դեբյուտը նշել է 2010 թվականի հուլիսի 24-ին՝ «Դինամոյի» դեմ խաղում։

### «Լոկոմոտիվա»
2011 թվականի ամռանը Բրոզովիչը 260000 ֆունտ ստերլինգի դիմաց տեղափոխվել է «Լոկոմոտիվա»։ Թիմի կազմում նա անցկացրել է մեկ մրցաշրջան, մասնակցելով 33 խաղի և դառնալով 5 գոլի հեղինակ։

### «Դինամո Զագրեբ»
2012 թվականի օգոստոսին Բրոզովիչը տեղափոխվեց «Դինամո»։ Տրանսֆերի արժեքը կազմել է 2.112.000 ֆունտ ստերլինգ։ Ֆուտբոլիստը թիմի հետ կնքեց 4 տարվա պայմանագիր։

Նոր թիմի կազմում Բրոզովիչը իր դեբյուտը նշել է 2012 թվականի սեպտեմբերի 14-ին՝ «Օսիեկի» դեմ խաղում։ Սեպտեմբերի 18-ին Բրոզովիչը անցկացրեց իր առաջին եվրոգավաթային հանդիպումը՝ Չեմպիոնների լիգայի շրջանակներում կայացած «Պորտուի» դեմ։

2013 թվականի ամռանը ռուսական «Ռուբինը» փորձեց գնել Բրոզովիչին, բայց խորվաթական ակումբը մերժեց այդ առաջարկը։

### «Ինտեր»
2015 թվականի հունվարի 24-ին Բրոզովիչը վարձավճարով տեղափոխվել է իտալական «Ինտեր»։ Իտալական ակումբի կազմում Բրոզովիչը վերցրել է իր սիրելի 77 համարը, որը ազատ էր մնացել կիսապաշտպան Սալլի Մունտարիի հեռանալուց հետո։ Հետագայում «Ինտերը» գնեց Բրոզովիչի ամբողջ տրանսֆերը։

## Միջազգային կարիերա
Բրոզովիչը հանդես է եկել Խորվաթիայի հավաքականի բոլոր տարիքային խմբերում։ Խորվաթիայի Մ21 հավաքականի կազմում մասնակցել է Եվրոպայի 2015 թվականի երիտասարդական առաջնության որակավորման փուլին։ Մրցաշարում անցկացրել է 7 հանդիպում։ 2014 թվականի մայիսի 30-ին հայտնվել է այն 30 ֆուտբոլիստների մեջ, ովքեր պետք է մասնակցեին Աշխարհի 2014 թվականի առաջնությանը։

2018 թվականի մայիսին Բրոզովիչը ընդգրկվեց Խորվաթիայի՝ աշխարհի առաջնության համար վերջնական կազմում։

## Կարիերայի վիճակագրություն
### Ակումբային վիճակագրություն
*2018 թվականի հունիսի 25-ի դրությամբ*

### Միջազգային վիճակագրություն
*2018 թվականի հունիսի 25-ի դրությամբ*

### Միջազգային գոլեր

## Նվաճումներ
### Ակումբային
**Դինամո Զագրեբ**

* Խորվաթիայի առաջնություն․ 2012–13, 2013–14
* Խորվաթիայի սուպերգավաթ․ 2013

## Ծանոթագրություններ

## Արտաքին հղումներ
*Բրոզովիչի պաշտոնական Ինստագրամի էջը
*Բրոզովիչը transfermarkt-ում
*Բրոզովիչը soccerbase.com-ում
*Բրոզովիչը WhoScored.com կայքում
*Բրոզովիչը Ինտերի պաշտոնական կայքում 
*Բրոզովիչը ՈՒԵՖԱ-ի պաշտոնական կայքում
*Բրոզովիչը ՖիՖԱ-ի պաշտոնական կայքում 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Դինամո Զագրեբի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լոկոմոտիվայի ֆուտբոլիստներ
Կատեգորիա:Խորվաթ ֆուտբոլիստներ
Կատեգորիա:Խորվաթիայի հավաքականի ֆուտբոլիստներ
Կատեգորիա:Հրվատսկի Դրագովոլյացի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:ՈՒԵՖԱ Եվրո 2024-ի ֆուտբոլիստներ
Լոֆո Քամարա

**Լոֆո Քամարա** (, ), գվինեացի քաղաքական գործիչ, Գվինեայի առաջին հանրապետության քաղաքական բյուրոյի անդամ անկախացումից հետո։ Նախագահ Ահմեդ Սեկու Տուրեի հրաժարականից հետո ազատվել է նախարարական կաբինետից, ձերբակալվել և մահապատժի ենթարկվել։

## Կենսագրություն
Լոֆո Քամարան վերապատրաստվել է որպես մանկաբարձ և ակտիվիստ է դարձել Մասենտայում Գվինեայի դեմոկրատական կուսակցության կազմում (PDG)։ Լոֆոն ընտրվել է խորհրդարանի պատգամավոր և դարձել Գվինեայի դեմոկրատական կուսակցության անդամ։ 1960 թվականին տեղեկատվություն ստանալու համար այցելել է Գերմանիայի Դեմոկրատական Հանրապետություն։ 1961-1968 թվականներին եղել է Սոցիալական հարցերի պետական քարտուղարը։ 1962 թվականի նոյեմբերին կուսակցական համաժողովի ժամանակ Լոֆոն և երկու այլ գործընկեր առաջարկեցին, որ քաղաքական բյուրոյի անդամներն ընտրվեն կուսակցության անդամների կողմից և լինեն ակտիվիստներ։ Սա կատարվեց ի պատասխան նախագահ Սեկու Տուրեի՝ Տումանի Սանգարեին և Ֆոդեբա Կեյտաին քաղաքական բյուրոյի կազմում ընդգրկելու համար, որոնք կուսակցությունում պաշտոն և պատասխանատվություն չէին կրում։
1967 թվականին կուսակցական 8-րդ համագումարում Սեկու Տուրեն հռչակվել է հեղափոխության գլխավոր առաջնորդ։ Նա կրճատեց քաղաքական բյուրոյի թիվը՝ այն 15-ից դարձնելով 7։ Լոֆոն ազատվածների թվում էր։

1970 թվականին Լոֆոն ձերբակալվել է պորտուգալական զորքերի կողմից Գվինեայի վրա ծովային հարձակման ժամանակ։
1971 թվականի հունվարի 24-ին նա Կինդիայից տեղափոխվում է Կոնակրի և գնդակահարվում է 1971 թվականի հունվարի 25-ին։ Մահապատժի է ենթարկվում նաև նախագահի աներորդի Մամադի Կեյտան։
Լոֆոն միակ կինն է, ով մահապատժի է ենթարկվել այդ ժամանակահատվածում։

## Ծանոթագրություններ

Կատեգորիա:20-րդ դարի կին քաղաքական գործիչներ
Կատեգորիա:Գնդակահարվածներ
Կատեգորիա:Գվինեայի քաղաքական գործիչներ
Սառա Լալամա

**Սառա Լալամա** (, ), ալժիրցի թատրոնի դերասանուհի, որը սկսել է իր թատերական կարիերան Ֆրանսիայում։ Վերապատրաստված լինելով Տուլոնի տարածաշրջանային կոնսերվատորիայում, 2013 թվականին Ալժիրում նա սկսել է իր հեռուստատեսային հաջողակ կարիերան, որտեղ էլ նա հայտնի է դառնում որոշ արտադրություններում իր ներգրավածությամբ։

## Հեռուստատեսային կարիերա
### ''Asrar el madi'' (2013)
Սառա Լալաման խաղացել է իր առաջին գլխավոր դերը Ալժիրի հեռուստատեսությամբ «Ալժիր 3» հեռուստասերիալում, որը հեռարձակվել է Ռամադանի ամսում, ինչը դերասանուհուն մեծ հաջողություն բերեց։

Սելամին՝ լինելով ռեժիսոր, քասթինգների միջոցով գտնում է այնպիսի հայտնի ալժիրյան դերասանուհիների, ինչպիսիք են Բայիա Ռաչեդին կամ Սերուտի Ռանիան։ Սառան խաղում է երիտասարդ աղջիկ Նուրհեյնի դերը, ում մեծացրել էր իր մայրը, որն էլ իրենից ինչ-որ մութ գաղտնիք էր պահում։ Այս շարքի շարունակությունը կնկարահանվի առանց Սառայի, ով չէր հրաժարվել աշխատել տվյալ արտադրության հետ, սակայն խիստ զբաղված էր Ֆրանսիայի իր համալսարանի օտար լեզուների դասերով։

### La classe (2014)
Այս շարքը, որը նույնպես թողարկվել է Ռամադանի ընթացքում, Սառան փոխում է ժանրերը և խաղում է կատակերգությունում Միսս Դունիայի՝ անգլերենի ուսուցչի դերը, ում գործընկերը արհեստավոր էր։

### ''Hob fi qafass el itiham'' (2015)
2015 թվականին Սառա Լալաման ետ է վերադառնում հեռուստատեսություն՝ խաղալու Յամինի դերը՝ այնպիսի հայտնի դերասաններին դեմ առ դեմ կանգնելով, ինչպիսիք են Մոհամեդ Էջայմին, Բայիա Ռաչեդին և այլք։ Եվ կրկին նա ներկայանում է դրամայում, որը պետք է հեռարձակվի «սուրբ ամսվա» ընթացքում առաջին անգամ։

## Ծանոթագրություններ

## Արտաքին հղումներ
* Հարցազրույց DZGEN-ին 

Կատեգորիա:Ալժիրցի դերասաններ
Կատեգորիա:Թատրոնի դերասանուհիներ
Վինյո Հոքե

**Վինյո Հոքե** (), Ֆրանսիայում գտնվող համայնք, որը մտնում է Պիկարդիա երկրամասի և Էնա գավառի կազմի մեջ։ Համայնքը մտնում է նաև Վերվեն կանտոնի մեջ։ Համայնքի շրջանն է հանդիսանում Լանը։

Համայնքի INSEE ծածկագիրն է 02801։

## Բնակչություն
Համայնքի բնակչությունը 2010 թվականի մարդահամարի տվյալներով կազմել է 283 մարդ։

## Տնտեսություն
2010 թվականին 156 մարդկանցից (15—64 տարեկան) 107-ը եղել են առավել ակտիվ տնտեսվարողներ, 49-ը եղել են համեմատաբար ոչ ակտիվ (ակտիվության ցուցանիշը կազմել է 68,6 %, 1999 թվականին եղել է 61,8 %)։ 107 ակտիվ քաղաքացիներից 95-ը աշխատել են տարբեր ձեռնարկություններում (54 տղամարդ և 41 կին), անաշխատունակների թիվը կազմել է 12 մարդ (4 տղամարդ և 8 կին)։ 49 ոչ ակտիվ մարդկանցից 13-ը եղել են կամ աշակերտ կամ էլ ուսանող, 16-ը եղել են թոշակառու, 20-ը եղել են ոչ ակտիվ այլ պատճառներով։

## Տես նաև
* Ֆրանսիայի շրջանների ցանկ

## Աղբյուրներ
* Վինյո Հոքեի ազգային համալսարի վիճակագրությունը 

## Ծանոթագրություններ
Թիկնապահը (այլ կիրառումներ)

**Թիկնապահը** անվանումը կարող է վերաբերվել հետևյալ ֆիլմերին.

* Թիկնապահը (հեռուստասերիալ) — հեռուստասերիալ, ռեժ. Վլադ Ֆուրման
* Թիկնապահը (ֆիլմ, 1961) — ճապոնական ֆիլմ, ռեժ. Ակիրա Կուրոսավա
* Թիկնապահը (ֆիլմ, 1979) — խորհրդային ֆիլմ, ռեժ. Ալի Համրիև
* Թիկնապահը (ֆիլմ, 1991) — ռուսական ֆիլմ, ռեժ. Անատոլի Իվանով
* Թիկնապահը (ֆիլմ, 1992) — ամերիկյան ֆիլմ, ռեժ. Միք Ջեքսոն
* Թիկնապահը (ֆիլմ, 2010) — ամերիկյան ֆիլմ, ռեժ. Ուիլյամ Մոնահեն
Միսս Տիեզերք 1953

**Միսս Տիեզերք**, երկրորդ «Միսս Տիեզերք» գեղեցկության մրցույթը, որը անցկացվել է 1953 թվականի հուլիսի 17-ին, ԱՄՆ-ի Կալիֆորնիա նահանգի Լոնգ Բիչ քաղաքի «Long Beach Municipal Auditorium» դահլիճում։ Մրցույթում թագի համար պայքարել են 27 մասնակիցներ 24 երկրներից։ Հաղթող է ճանաչվել Ֆրանսիայի ներկայացուցիչ՝ 21-ամյա Քրիստիան Մարտելը։

## Արդյունքներ

## Մասնակիցներ

## Ծանոթագրություն
### Դեբյուտ
* ***'
* ***'

### Մերժում
* ***'
* ***'
* ***'
* ***'
* ***'
* ***'

### Չի մասնակցել
* **** — Քոլեթ Ռիբես

## Արտաքին հղումներ
* Miss Universe official website
* Pageantopolis — Official result of Miss Universe 1953
* Judges 

Կատեգորիա:1953
Կատեգորիա:Կալիֆոռնիա
Կատեգորիա:Հուլիսի 17
Գրիկուր

**Գրիկուր ** (), համայնք Ֆրանսիայում, Պիկարդիա մարզի Էնա գավառում։ Մտնում է Սեն Կանտեն կանտոնի կազմի մեջ։ Հանդիսանում է Սեն Կանտենի շրջան։

Համայնքի INSEE կոդ՝ *02355*։

## Բնակչություն
Համայնքի բնակչությունը 2010 թվականին կազմում էր 869 մարդ։

## Տնտեսություն
2010 թվականի տվյալներով 582 աշխատունակ տարիքի մարդկանցից (15-64 տարեկան) 425-ը տնտեսապես ակտիվ էին, 157-ը անգործունակ (Ակտիվության ցուցանիշը - 73,0 %, 1999 թվականին եղել է՝ 71.5 %)։ 425 աշխատունակ բնակիչներից 383-ը աշխատում էին (202 տղամարդ և 181 կին), անաշխատանք էին 42 -ը (19 տղամարդ և 23 կին)։ 157 անգործունակ մարդկանցից 46-ը աշակերտներ կամ ուսանողներ են, 64-ը թոշակառու, 47-ը անաշխատունակ էին այլ պատճառներով։

## Տես նաև
*Ֆրանսիայի շրջանների ցանկ

## Ծանոթագրություններ

## Արտաքին հղումներ
* Գրիկուրի ազգային համալսարի վիճակագրությունը 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Պարող տուն

**Պարող տուն**, գրասենյակային դեկոնստրուկտիվիստական կառույց Պրահայում։ Բաղկացած է երկու գլանաձև աշտարակներից, որոնցից մեկը ուղիղ է, մյուսը՝ դեստրուկտիվ։ Պարող տունը համարվում է պարող զույգի ճարտարապետական փոխաբերություն, կատակով նաև անվանում են Ջինջեր և Ֆրեդ՝ Ջինջեր Ռոջերս և Ֆրեդ Ասթեր զույգի պատվին։ Գլանաձև հատվածներից մեկը, որն ուղղակի ձգված է դեպի վեր, խորհրդանշում է տղամարդուն (Ֆրեդ), իսկ երկրորդ հատվածը վիզուալ կերպով հիշեցնում է կանացի կազմվածք։ Ինչպես և դեկոնստրուկտիվիստական շատ կառույցներ, Պարող տունը համահունչ է դիտվում 19-20-րդ դարերի ճարտարապետական համալիրների հետ։

Տունը տեղակայված է Պրահա 2 թաղամասում։ Նախագծի հեղինակները Վլադո Միլունիչը և Ֆրենկ Գերին են։ Կառուցման աշխատանքները ընթացել են 1994-1996 թվականներին։

Շենքն իրենից գրասենյակային շենք է ներկայացնում, որում տեղակայված են միջազգային մի քանի կազմակերպություններ։ Տանիքում գտնվում է ֆրանսիական ռեստորան՝ Պրահա բացվող տեսարանով։

## Պատմություն
Պարող տունը կառուցվել է 19-րդ դարում նեոկլասիցիզմ ոճով կառուցված մի շինության փոխարեն, որն ավերվել է ամերիկյան ավիացիայի կողմից։ Ավերված շինության փոխարեն նոր շենք կառուցելու գաղափարը Վացլավ Հավելինն էր, ով Չեխիայի նախկին նախագահն էր և ով տարիներ շարունակ ապրել է շենքի հարևանությամբ։

## Պատկերասրահ

image:Praga.jpg|2005 թվական
image:Prag ginger u fred gehry.jpg|2005 թվական
image:Dancing house windows.jpg|2006 թվական
image:DancingHouseDetail1.jpg|2008 թվական
image:PG07ME957 edit.jpg|2007 թվական


## Ծանոթագրություններ

Կատեգորիա:Պրահայի շենքեր և կառույցներ
Դավիթ Ա

**Դավիթ Ա Արծրունի** (), Աղթամարի կաթողիկոս (1113-1165)։ Աղթամարի և Ամյուկի տեր, պրոտոկյուրոպաղատ Աբդլմսեհ Արծրունու որդին, Արծրունիների իշխանական տոհմից։

## Աղթամարի կաթողիկոսության հիմնադրում
Դավիթը նախապես եղել է Աղթամարի եպիսկոպոսը։ Հրաժարվել է հնազանդվել Գրիգոր Գ Պահլավունուն վերջինիս մանկահասակության պատճառով և իրեն հռչակել է Ամենայն Հայոց կաթողիկոս։ 1113 թվականին Կիլիկիայի Սև լեռների վանքերից մեկում՝ Կարմիր Վանքում գումարված ժողովը դատապարտել է Դավիթ Ա-ին։ Սակայն նա չի ենթարկվել ժողովին և շարունակել է մինչև մահ գահակալել Աղթամարում՝ այն հռչակելով առանձին կաթողիկոսական աթոռ։

## Տես նաև
* Աղթամարի կաթողիկոսություն
* Սև Լեռան ժողով
* Կարմիր վանք

## Ծանոթագրություններ

Կատեգորիա:Արծրունիներ
Կատեգորիա:Խեդենեկյաններ
Կատեգորիա:Աղթամարի կաթողիկոսներ
Կատեգորիա:12-րդ դարի հայ կաթողիկոսներ
Արթուր Գաբրիելյան

**Արթուր Վլադիմիրի Գաբրիելյան** (, ), ռուսաստանցի հայ շախմատիստ, գրոսմայստեր (2009 թ.)։

## Կենսագրություն
Արթուր Գաբրիելյանը ծնվել է 1982 թվականին Բաքվում։ Մեկուկես տարի անց նրա ընտանիքը տեղափոխվել է Հայաստան, իսկ 1994 թվականին՝ Ռուսաստանի Դաշնության Ստավրոպոլի երկրամասի Գեորգիևսկ քաղաք։ Շախմատ խաղալ Արթուրը սկսել է դեռևս Հայաստանում, երբ 8 տարեկան էր, մանկական անվանի մարզիչ Առնոլդ Հակոբջանյանի ղեկավարությամբ։

Արթուրը բազմիցս դարձել է Ստավրոպոլի երկրամասի չեմպիոն։

Մոսկվայում նա ընդունվել է Ռուսաստանի ֆիզիկական կուլտուրայի և սպորտի պետական համալսարան և շուտով դարձել միջազգային վարպետ։ 2002 թվականին մտել է նոկաուտ համակարգով անցկացվող մայրաքաղաքի առաջնության եզրափակիչ փուլ, որտեղ զիջել է Վլադիմիր Մալախովին։ Համացանցային խոշոր «Դոս Էրմանոս» մրցաշարի եզրափակչի մասնակից է (2004 թ.)։ 2008 թվականի Մոսկվայի առաջնության բրոնզե մեդալակիր։ Բելգորոդի պետական համալսարանի ռեկտորի գավաթի խաղարկության հաղթող (2009 թ.)։

2009 թվականին լրացրել է գրոսմայստերի կոչմանն արժանանալու բոլոր անհրաժեշտ նորմաները։ Կոչումը ստացել է Հունաստանի Հալկիդիկի քաղաքում հոկտեմբերին կայացած ՖԻԴԵ-ի 80-րդ կոնգրեսում։

Ուսումն ավարտելուց հետո Արթուրը վերադարձել է Գեորգիևսկ, որտեղ բազմիցս դարձել է Հարավային և Հյուսիսկովկասյան դաշնային օկրուգների չեմպիոն։ Ռուսաստանի առաջնությունների բարձրագույն խմբի և երկրի թիմային առաջնությունների մասնակից է։ 2010 թվականին մասնակցել է Համահայկական խաղերին։ 2012 թվականին մտել է Ռուսաստանի գավաթի եզրափակիչ։

Արթուրը ծավալում է նաև մարզչական գործունեություն։ Նրա աշակերտներից են պատանիների Ռուսաստանի բազմակի չեմպիոն և մրցանանկակիր Սեմյոն Խանինը, միջազգային վարպետ Նադեժդա Խարմունովան, ՌԴ մանկական առաջնությունների բարձրագույն խմբի մրցաշարերի մշտական մասնակիցներ Ալեքսեյ Սորոկինը, Ալեքսեյ Իվլևը և Աննա Ուլանովսկայան։

Արթուր Գաբրիելյանը ժողովրդականացնում է շախմատը Ստավրոպոլի երկրամասում, մասնակցում տեղի ֆեդերացիայի աշխատանքներին, մրցաշարեր անցկացնում Գեորգիևսկում, գրում հոդվածներ շախմատի մասին։

Ամուսնացած է ՖԻԴԵ-ի վարպետ Աննա Կոստրիկովայի հետ։ Նրանք ունեն մեկ դուստր։

## Վարկանիշի փոփոխության գրաֆիկ

## Ծանոթագրություններ

## Աղբյուրներ
* Արթուր Գաբրիելյանի կենսագրությունը Ռուսաստանի շախմատի ֆեդերացիայի կայքում

## Արտաքին հղումներ
* Արթուր Գաբրիելյանի անձնական քարտը ՖԻԴԵ-ի կայքում 
* Արթուր Գաբրիելյանի պարտիաները 
* Արթուր Գաբրիելյանի անձնական քարտը 365chess.com կայքում

Կատեգորիա:Հայ գրոսմայստերներ
Կատեգորիա:Ռուսահայ շախմատիստներ
Վյաչեսլավ Իվանկով

**Վյաչիսլավ Կիրիլովիչ Իվանկով** («Յապոնչիկ», «Ճապոնացի», «Փառքով ճապոնացի», «Պապ», «Ասորական փեսա», «Իվանցի», ), կրիմինալ հեղինակություն և ռուսական «օրենքով գող», Մոսկվայի կրիմինալ կլանի առաջնորդ։

## Կենսագրություն
«Յապոնչիկ» մականունը ստացել է իր ուսուցիչ Գենադի Կարկովայից, ով նրան այդպես է անվանել իր «սուր աչքերի» համար։

Ութերորդ դասարանից հետո Իվանկովը սկսեց սովորել կրկեսի ուսումնարանում։ Իր մասնագիտական փորձի շնորհիվ նա ընտրեց օդային գիմնաստիկան, շուտով ունեցավ բազմաթիվ հաջողություններ այդ բնագավառում, սակայն նա հանդիպեց անհաջողության. մարզումների ժամանակ նա ընկավ բարձրությունից և ստացավ գանգի փակ վնասվածք։ Բժշկական օգնությանը նա մերժեց, թեպետ մի քանի անգամ նա ուշագնաց է եղել, այդ դեպքից հետո։ Իվանկովի մարզումներն ընդհատվեցին, իսկ հետո նա ընդհանրապես դուրս եկավ ուսումնարանից։ Նա ընդունվեց կենցաղային փականագործների գործարան, իսկ հետո դարձավ փականագործների խմբավարը. սկսեց սովորել գիշերային դպրոցում։ Քսան տարեկան հասակում նա ամուսնացավ ասորի Լիդիա Այվազովի հետ, շուտով ծնվեց նրանց որդին։ Վյաչիսլավ Կիրիլովիչի շրջապատը սկսեց նրան կատակով անվանել «Ասորական փեսա»։ Շուտով Իվանկովը գլխի վնասվածքի պատճառով կորցրեց գիտակցությունը և բախեց մեքենան։ Այս անգամ նա պետք է պառկեր հիվանդանոցում։ Դուրս գրվելով հիվանդանոցից, Իվանկովը հայտարարեց, որ շատ վատ է տանում տրանսպորտի շոգը։

## Կրիմինալ գործունեություն
ԽՍՀՄ Ներքին գործերի նախարարության փաստաթղթերից.

1966 թվականի հուլիսի 18-ին՝ իմանալով դատարանի այն որոշման մասին, որ նա նորից պետք է այցելի բուժումների, նա փախչում է հիվանդանոցից։ Հետո նա միջին դպրոցում 9-րդ և 10-րդ դասարանների քննություններ է հանձնում։ Սակայն տանը չի ապրում, թաքնվում է ոստիկանության աշխատողներից։ Այս ամենը տևում է մինչև 1966 թվականի նոյեմբեր, երբ նրան նորից ձերբակալում են և հետ վերադարձնում հիվանդանոց։ Իսկ 1967 թվականի մարտին, փորձագետների մասնակցությամբ հանձնաժողովին պրոֆեսոր Լունցան եկավ այն եզրակացության, որ «*Իվանկովը տարել է շիզոֆրենական պսիխոզ՝ տրավմատիկ ծագմամբ։ Այդ պսիխոզ վիճակից նա ամբողջությամբ դուրս եկավ*»։

«Ամբողջովին գաղտնի» գործերից.

## Գրականություն
* Սերգեյ Գալոյան, Յակուձա, Մաֆիա, Օրենքով գողեր, Երևան, 2006, 160 էջ։
* Սերգեյ Գալոյան, Յապոնչիկ-Իվանկովի լեգենդը, Երևան, 2009, 320 էջ։

## Ծանոթագրություններ

Կատեգորիա:Անձինք Թբիլիսիից
Կատեգորիա:Կազմակերպված հանցագործություն
Կատեգորիա:Ռուսաստանում հրազենից մահացածներ
Կատեգորիա:Վագանկովյան գերեզմանատանը թաղվածներ
Կատեգորիա:Օրենքով գողեր
Իոսիֆ Կրաչկովսկի

[thumb|right|300px|«Ուկրաինական երեկո» (, [1889)]]
**Իոսիֆ Եվստաֆիևիչ Կրաչկովսկի** (, 3 հուլիսի, 1854, Վարշավա, Լեհաստան, Ռուսական կայսրություն — 18 ապրիլի, 1914, Կանեդաբիա, Իտալիա), ռուս գեղանկարիչ-բնակարիչ։ Բանաստեղծ Դմիտրի Կլենովսկու հայրն է։

## Կենսագրություն
Իոսիֆ Կրաչկովսկին ծնվել է 1854 թվականի հուլիսի 3-ին Վարշավայում (որոշ աղբյուրներում որպես նկարչի ծննդավայր նշված է Սանկտ Պետերբուրգը)՝ ազնվականի ընտանիքում։

1871 թվականին Իոսիֆ Կրաչկովսկին՝ որպես ազատ ունկնդիր, սկսել է հաճախել Գեղարվեստի կայսերական ակադեմիա. սովորել է պրոֆեսոր բարոն Մ. Կլոդտի մոտ։

1878 թվականին «Առավոտ» () նկարի համար արժանացել է Ակադեմիայի փոքր ոսկե մեդալի, իսկ հաջորդ տարի նրան «Երեկո» () կտավի համար Իոսիֆ Կրաչկովսկուն շնորհվել է մեծ ոսկե մեդալ և առաջին աստիճանի նկարչի կոչում։ 1880 թվականին արքունիքի հաշվին ուղարկվել է արտասահման՝ կատարելագործելու իր վարպետությունը։ Եղել է Բեռլինում, Դյուսելդորֆում, Մյունխենում, Միլանում և Մադրիդում, մի որոշ ժամանակ բնակվել է Փարիզում, որտեղից էլ տարբեր վայրեր է մեկնել նկարներ անելու նպատակով։ 1884 թվականին վերադարձել է Սանկտ Պետերբուրգ։ Արտասահմանում ստեղծած իր կտավների համար Իոսիֆ Կրաչկովսկին արժանացել է ակադեմիկոսի կոչման։ Այդ ժամանակից ի վեր նա բնակվել և աշխատել է Սանկտ Պետերբուրգում։

1902 թվականին Սանկտ Պետերբուրգում՝ Գեղարվեստի խրախուսման կայսերական ընկերության ցուցասրահում, բացվում է Իոսիֆ Կրաչկովսկու անհատական ցուցահանդեսը։ 1908 թվականին Իոսիֆ Կրաչկովսկու անհատական ցուցահանդեսներն են կազմակերպվում Փարիզում և Նիցցայում։ Նրա աշխատանքները ցուցադրվել են նաև Գեղարվեստական շրջիկ ցուցահանդեսների ընկերության և Պետրոգրադի նկարիչների միության կազմակերպած ցուցահանդեսներում։ 1913 թվականին Իոսիֆ Կրաչկովսկին դարձել է Ա. Կուինջիի միության անդամ։

Իոսիֆ Կրաչկովսկին մահացել է 1914 թվականի ապրիլի 18-ին Իտալիայի Կադենաբիա բնավայրում, որ տեղակայված է Կոմո լճի ափին։

1916 թվականին Պետրոգրադում կազմակերպվել է նկարչի հիշատակին նվիրված ցուցահանդես։

## Աշխատանքներ
Իոսիֆ Կրաչկովսկու բազմաթիվ բնանկարներից լավագույնն են համարվում «Ձմեռային տեսարան Պետերբուրգի արվարձաններում» (, 1887), «Երեկո» (), «Մշնթաղ» (, 1887), «Ամռան վերջին» (, 1889), «Ամպրոպից առաջ» (), «Բնանկար Ղրիմում» («) և այլ նկարներ։

Նկարչի աշխատանքները պահվում են տարբեր թանգարաններում ու մասնավոր հավաքածուներում, այդ թվում՝ Ռուսական պետական թանգարանում, Տրետյակովյան պատկերասրահում, Ռուսաստանի գեղարվեստի ակադեմիայի գիտահետազոտական թանգարանում։

## Ծանոթագրություններ

## Աղբյուրներ
* Энциклопедический словарь Брокгауза и Ефрона, (1890—1907) 
## Արտաքին հղումներ
* Жизнь и творчество Иосифа Крачковского на портале «Воскресный день»
* Крачковский Иосиф Евстафьевич (1854—1914)

Կատեգորիա:Ռուս նկարիչներ
Կատեգորիա:Ռուս բնանկարիչներ
Կատեգորիա:Պերեդվիժնիկներ
Ֆելիքս Վերանյան

**Ֆելիքս Խորենի Վերանյան** (), հայ խորհրդային ֆուտբոլային մարզիչ։ Սպորտի վարպետ (1984) և Հայկական ԽՍՀ վաստակավոր մարզիչ (1984)։

## Մարզչական կարիերա
«Սյունիքում» Վերանյանը աշխատել է մրցաշրջանի կեսը։ Առաջին իսկ մրցաշրջանում՝ 1991-92 թվականներին, նա Կապանի ակումբի հետ հաղթեց ԽՍՀՄ-ի երկրորդ առաջնությունը։ 1992 թվականին մինչև առաջին մրցաշրջանը, նրան մարզչական պաշտոնում փոխարինեց Վլադիմիր Պետրոսյանը։ Վերանյանի հաջորդ ակումբը եղավ Գորիսի «Զանգեզուրին», որի հետ պայմանագիր կնքեց 1992 թվականին։ Առաջին մրցաշրջանից հետո Վերանյանը կրկին հեռացավ պաշտոնից, որպեսզի կրկին գլխավորի «Կոտայքը»։ Բայց նրա ղեկավարությամբ Աբովյանի ակումբը ավելի վատ հանդես եկավ քան նախկին մրցաշրջանում։ Հայաստանի գավաթում ակումբը հասավ մինչև 1/4-րդ եզրափակիչ, մինչդեռ նախկին երկու մրցաշրջաններում ակումբը հասնում էր մինչև եզրափակիչ (սակայն պարտվում էր «Արարատին»), իսկ առաջնությունում զբաղեցրեց 7-րդ հորիզոնականը։

Մինչև 2000 թվականի մայիս ամիսը աշխատել է Կապանի «Լերնագորցե» ակումբում։ 2001 թվականի մրցաշրջանի սկզբում տեղափոխվել է Երևանի «Արարատ», բայց որպես գլխավոր մարզչի օգնական։ Այդ տարվա նոյեմբերին փոխարինում է Արարատի գլխավոր մարզիչ Ռաֆայել Գալստյանին։ Մրցաշրջանի ավարտից հետո նա կրկին վերադառնում է իր նախկին աշխատանքին և դառնում է գլխավոր մարզչի օգնական, իսկ նրան պաշտոնում փոխարինում է Արկադի Անդրեասյանը։ Սեպտեմբերին «Արարատի» մարզիչների մեջ լինում է հերթական փոխատեղումը։ Անդրեասյանի փոխարեն կրկին գլխավոր մարզիչ է նշանակվում Վերանյանը։

## Ընտանիք
* Որդի - Էդուարդ Վերանյան, թոռ- Խորեն Վերանյան։
* Փեսա - Գեղամ Եդիգարյան, թոռներ - Արթուր Եդիգարյան, Արտակ Եդիգարյան։

## Մրցանակներ
*  ԽՍՀՄ
** *որպես մարզիչ:*
*** **Հայկական ԽՍՀ չեմպիոն** - 1991

## Ծանոթագրություններ

Կատեգորիա:1940 ծնունդներ
Կատեգորիա:Ապրիլի 10 ծնունդներ
Կատեգորիա:Արարատի ֆուտբոլիստներ
Կատեգորիա:Երևան քաղաքում ծնվածներ
Կատեգորիա:Երևան քաղաքում մահացածներ
Կատեգորիա:Խորհրդային ֆուտբոլային մարզիչներ
Կատեգորիա:Խորհրդային ֆուտբոլիստներ
Կատեգորիա:ՀԽՍՀ վաստակավոր մարզիչներ
Կատեգորիա:Հայ ֆուտբոլային մարզիչներ
Կատեգորիա:Շիրակի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Ռիա Կիլստեթ

**Ռիա Կիլստեթ** (, ), ամերիկյան դերասանուհի։

## Կյանք և կարիերա
Կիլստեթը ծնվել է Լանքասթերում, Փենսիլվանիա նահանգում 1991 թվականին ավարտել է թատերական քոլեջը; Նա իր կարիեռայի ընթացքում նկարահանվել է տասնյակ ֆիլմերում և սերիալներում։ 1997 թվականին նկարահանված «Տանը մենակ 3» ֆիլմը նրան շատ մեծ ճանաչում է բերել, որը ցուցադրվել է մեծ էկրաններին, նաև նկարահանվել է «խառը ազդեցություն» և «Կանայք դժվարության մեջ» ֆիլմերում։

2011 թվականին նկարահանվել է «Դեքստեր» հեռուստասերիալում և որպես դերասանակaն անսամբլի մաս նոմինացվել է ԱՄՆ-ի կինոդերասանների Գիլդի մրցանակին։ 2012 թվականից 2013 թվականներին նկարահանվել է Մերիլին Ռոդսի դերում «Նեշվիլ» սերիալի մի քանի էպիզոդներում։

## Ֆիլմագրություն
* 1993 թ.- Սառցե լռությունը / *Arctic Blue*
* 1994 թ.- Հյուսիս և Հարավ (մինի-սերիաներ) / *Heaven & Hell: North & South, Book III*
* 1995 թ.- Գեղեցիկ Էդիտ Վորտոն / *The Buccaneers*
* 1997 թ.- Տանը մենակ 3 / *Home Alone 3*
* 1998 թ.- Խորը ազդեցություն / *Deep Impact*
* 1998 թ.- Խիզախ նոր աշխարհ / *Brave New World*
* 1998 թ.- Բռնաբարություն / *Jaded*
* 2001 թ.- Անդունդի սարսափը / *She Creature*
* 2009 թ.- Կանայք դժվարության մեջ / *Women in Trouble*
* 2010 թ.- Էլեկտրա լյուքս / *Elektra Luxx*
* 2011 թ.- Դեքստեր / *Dexter*
* 2012-2013 թթ.- Нэшвилл / *Nashville*
* 2015 թ.- Ինստիտուտ Ատիկուս / "The atticus institut"
* 2015 թ.- Հերոսների «վերածնունդ»

## Ծանոթագրություններ

Կատեգորիա:1970
Կատեգորիա:Հուլիսի 23
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ապրող անձինք
Կատեգորիա:Թատրոնի ամերիկացի դերասանուհիներ
Անտրաքինոն

**Անտաքինոն**, C14H6O2 օրգանական միացություն, բաց դեղնագույն բյուրեղներ։ Հալման ջերմաստիճանը՝ 286&nbsp;°C, եռմանը՝ 379&nbsp;°C–ից 381&nbsp;°C։ Լուծվում է նիտրոբենզոլի, անիլինի, տաք տոլուոլի և սպիրտի մեջ։ Ստացվում է անտրացենի օքսիդացմամբ կամ ֆթալաթթվի անհիդրիդի և բենզոլի փոխազդմամբ։ Կայուն է ջերմության և քիմիական ազդեցությունների նկատմամբ։ Դժվարությամբ է մտնում տեղակալման ռեակցիայի մեջ։ Անտաքինոն անտրաքինոնային ներկանյութերի ստացման հիմնական ելանյութն է։ Օգտագործվում է նաև իբրև կատալիզատոր՝ մեծ թվով օրգանական նյութեր հիդրոսուլֆիտով հիմնական միջավայրում վերականգնելու դեպքում։

## Ծանոթագրություններ

Կատեգորիա:Քինոններ
Միսս Տիեզերք 1954

**Միսս Տիեզերք**, երրորդ «Միսս Տիեզերք» գեղեցկության մրցույթը, որը անցկացվել է 1954 թվականի հուլիսի 24-ին, ԱՄՆ-ի Կալիֆորնիա նահանգի Լոնգ Բիչ քաղաքի «Long Beach Municipal Auditorium» դահլիճում։ Հաղթանակի համար պայքարել է 33 երկրի գեղեցկուհիներ։ Հաղթող է ճանաչվել ԱՄՆյի ներկայացուցիչ՝ 21 ամյա Մարիամ Ստիվենսոնը։

մինի|աջից
## Արդյունքներ
### Տեղ

## Մասնակիցներ

## Ծանոթագրություն
### Դեբյուտ

* ***'
* ***'
* ***'
* ***'
* ***'

* ***'
* ***'
* ***'
* ***'


=== Վերադարձել են ===
* '''Չիլի''', '''Կուբա''', '''Հոնկոնգ''' և '''Իսրայել''' վերջին անգամ մասնակգել է [[Միսս Տիեզերք 1952]]։

=== Մերժում ===
* ***'
* ***'
* ***'
* ***'

=== Չի մասնակցում ===
* ***' - Kapiolani Miller

## Արտաքին հղումներ
* Miss Universe official website
* Pageantopolis — Official result of Miss Universe 1954 

Կատեգորիա:1954
Կատեգորիա:Հուլիսի 24
Կատեգորիա:ԱՄՆ
Կատեգորիա:Կալիֆոռնիա
Դևոն Աոկի

**Դևոն Էդվենա Աոկի** (, ), ամերիկացի դերասանուհի և մոդել։ Դևոն Աոկին աշխարհում ամենաոչբարձրահասակ սուպերմոդելն է (168 սանտիմետր)։ Կինոյում իր նորամուտային դերը Դևոնը խաղացել է «Գերդաստանի մահը» («Death of a Dynasty», 2003 թվական) ֆիլմում։ Նրա ամենահայտնի աշխատանքը համր մարդասպան Միհոյի դերն է Ռոբերտ Ռոդրիգեսի «Մեղքերի քաղաքը» («Sin City», 2005 թվական) ֆիլմում։

## Կենսագրություն
Դևոն Աոկիի երակներում հոսում է ճապոնական, գերմանակն և բրիտանական արյուն, նա ծնվել է ճապոնական ռեստորանների ցանցի տեր Ռոկի Աոկի Հիրաոկիի (, ) ընտանիքում, Նյու Յորքում, որտեղ և ապրել է 9 տարի։ Այնուհետև ընտանիքը տեղափոխվել է Մալիբու, Կալիֆորնիա նահանգ, իսկ ևս երկու տարի անց՝ Լոնդոն։ Դևոնն ունի 5 եղբայր և քույր։ Եղբայրներից մեկն է հանդիսանում հայտնի դի-ջեյ Սթիվ Աոկին։

### Մոդելի կարիերա
Նրա մոդելի կարիերան սկսում է արագընթաց զարգանալ «Storm Model Management» գործակալության հետ պայմանագիր ստորագրելուց հետո, որը ներկայացնում է նաև Քեյթ Մոսին և Եվա Հերցիգովաին։ 165 սանտիմետր հասակի, լրջորեն փքված շրթունքների և պեպեններով զարդարված խստաբարո դեմքի պատճառով մասնագետները նրան կնքում են «պանկ-նիմֆուհի» անունով, իսկ նրանից հետո, երբ նրան տեսնում են հարթակի վրա, նրան անվանում են 1990-ական թվականների լավագույն մոդելներից մեկը։

Ավելի ուշ Դևոնի վրա ուշադրություն է դարձնում Էլլեն ֆոն Ունվերտը, ով նրան նկարահանում է Duran Duran խմբի հոլովակում և լուսանկարում է «I-D Magazine» նորաձև ամսագրի շապիկի համար։ Դևոնի մոտ հայտնվում են նույն երկրպագուները, ինչ Քեյթ Մոսի՝ մեծ մասամբ դեռահասներ։ Նա արագորեն դառնում է սիրելի մոդելներից մեկը ոչ միայն Էլլեն ֆոն Ունվերտի համար, այլ նաև լուսանկարիչ Մարիո Սորենտիի, ինչպես նաև ընդգրկվում է «Visionaireа»-ի մեջ, որը ներկայացնում է ավանգարդային լուսանկարների հավաքածու։

### Կարիերա կինոյում
Մեծ էկրանին Դևոն Աոմին նորամուտում է «Կրկնակի ֆորսաժ» («2 Fast 2 Furious») ֆիլմում։ Բացի դրանից նա նկարահանվել է այնպիսի ֆիլմերում, ինչպիսին են «Մեղքերի քաղաքը», «DOA. Կենդանի կամ մահացած» («DOA: Dead or Alive»), «Պատերազմ»(«War»), «Լրտեսուհիներ» («D.E.B.S.»)։ 2008 թվականին նրա մասնակցությամբ թողարկվում է «Մուտանտների քրոնիկներ» («Mutant Chronicles»)։

Նկարահանվել է «The Killers» խմբի հոլովակում՝ «Bones»։

## Անձնական կյանք
2010 թվականի հունիսից Դևոնը ամուսնացած է Ջեյմս Բեյլի հետ։ Զույգն ունի երկու երեխա՝ որդի Ջեյմս Հանտեր Բեյլի-կրտսեր (ծնվել է 10.06.2011) և դուստր Ալեսանդրա Լինվիլ Բեյլի (ծնվել է 12.02.2013)։

## Ֆիլմագրություն

## Ծանոթագրություններ

## Արտաքին հղումներ
* 
* Դևոն Աոկին AllMovie կայքում

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի մոդելներ
Կատեգորիա:Մոդելներ այբբենական կարգով
Կատեգորիա:Ամերիկացիներ անգլիական սերմամբ
Կատեգորիա:Ամերիկացիներ գերմանական սերմամբ
Կատեգորիա:Ամերիկացի պրոդյուսերներ
Կատեգորիա:Ամերիկացի հեռուստատեսային դերասանուհիներ
Արմեն Վալեսյան

**Արմեն Լեմվելի Վալեսյան** (), հայ աշխարհագետ, աշխարհագրական գիտությունների դոկտոր (1995)։

## Կենսագրություն
Արմեն Վալեսյանը ծնվել է Երևանում աշխարհագետ Լեմվել Վալեսյանի ընտանիքում։ 1986 թվականին ավարտել է Երևանի պետական համալսարանը։ 1993 թվականից դասախոսում է նույն համալսարանում։

## Աշխատություններ
Վալեսյանի աշխատությունները վերաբերում են աշխարհագրության տեսության ու մեթոդաբանության, բնակչության և բնակավայրերի, քաղաքական աշխարհագրության ոլորտի, մասնավորապես հասարակության տարածքային կազմակերպման, տարաբնակեցման ու տրանսպորտային համակարգերի տարածքային կայունության, փոխազդեցությունների և զարգացման համաժամանակացման հարցերին։

## Երկեր
* Արմեն Վալեսյան, Լեմվել Վալեսյան, «Քաղաքական աշխարհագրություն», Երևան, 2005։

## Ծանոթագրություններ

Կատեգորիա:Աշխարհագրական գիտությունների դոկտորներ
Կատեգորիա:Հայ աշխարհագրագետներ
Սինդիվե Մագոնա

**Սինդիվե Մագոնա** (, ), հարավաֆրիկացի գրող։

## Կենսագրություն
Ծնվել է Տրանսկեյում, մեծացել է Քեյփթաունի արվարձաններում, որտեղ եղել է տնային աշխատող, համապատասխանաբար ստանալով միջնակարգ կրթություն։ Այնուհետև Մագոնան ավարտել է Հարավաֆրիկյան համալսարանը և Կոլումբիայի համալսարանը՝ ստանալով կազմակերպչական սոցիալական աշխատողի որակավորում։ 1993 թվականին Օնեոնտայի Հարթուիք քոլեջից ստանում է պատվավոր դոկտորի կոչում։

Շուրջ 20 տարի աշխատել է Միավորված ազգերի կազմակերպության տարբեր կառույցներում, թոշակի է անցել 2003 թվականին։ Բնակվում է Հարավային Աֆրիկայում։ 2007 թվականին արժանացել է Grinzane մրցանակի սոցիալական հարցերի վեր հանման համար, Molteno ոսկե մեդալի՝ կոսա մշակույթի և լեզվի խթանման համար, վաստակի համար մրցանակ՝ հարավաֆրիկյան գրականության զարգացման համար։ 2011 թվականին արժանացել է նախագահական պարգևի, հարավաֆրիկյան բարձրագույն պարգև՝ Իխամանգա շքանշանի, 2012 թվականին Նադինե Գորդիմերի հետ համատեղ արժանացել են Իմբոկոդո մրցանակի։ 2013 թվականին անիմացիոն համակարգչային «Խումբա» կատակերգությունում կրկնօրինակել է Գեմսբոկ Հիլերի ձայնը։

Համարվում է Արևմտյան Քեյփ համալսարանի ռեզիդենտ գրող և աշխատում է Ջորջիա նահանգի համալսարանում։

## Գրական գործունեություն
1990 թվականին հրատարակում է իր ինքնակենսագրականը՝ «Երեխաներիս երեխաներին» գիրքը, 1990 թվականին՝ «Մորից մայր» գործն Ամի Բիեհլիի սպանության մասին, որը վերածվեց պիեսի և 2009 թվականի վերջում ներկայացվեց Բաքսթեր թատրոնում, իսկ ֆիլմի նկարահանման համար վեպի իրավունքները ձեռք բերեց Type A Films-ը 2003 թվականին։ Գրել է ինքնակենսագրականներ, կարճ պատմվածքներ։ Նրա «Գեղեցկության ընծա» վեպը 2009 թվականին ներկայացվել է Լավագույն գիրք գրողների համագործակցության մրցանակի։ 2009 թվականին տպագրվել է «Խնդրում եմ լուսանկարվեք» բանաստեղծությունների նրա առաջին ժողովածուն։

## Երկեր
* 1990 : *To My Children's Children*
* 1991 : *Living, Loving and Lying Awake at Night*
* 1992 : *Forced to Grow*
* 1996 : *Push Push*
* 1998 : *Mother to Mother*
* 2006 : *The Best Meal Ever!*
* 2008 : *Beauty's Gift*
* 2009 : *Please, Take Photographs*
* 2014 : *The Woman on the Moon*

## Ծանոթագրություններ

## Արտաքին հղումներ
* Sindiwe Magona  Պաշտոնական կայք

Կատեգորիա:Կին ինքնակենսագիրներ
Կատեգորիա:Կին մանկագիրներ
Կատեգորիա:Կոլումբիայի համալսարանի շրջանավարտներ
Կատեգորիա:Հարավաֆրիկացի բանաստեղծուհիներ
Կատեգորիա:Հարավաֆրիկացի գրողներ
Կատեգորիա:Հարավաֆրիկացի կանանց իրավունքների իրավապաշտպաններ
Կատեգորիա:Հարավաֆրիկյան համալսարանի շրջանավարտներ
Քուինսլենդի պետական գրադարան

**Քուինսլենդի պետական գրադարան** (), հիմնական հետազոտական պետական գրադարան Ավստրալիայի Քուինսլենդ նահանգում։ Գործում է համաձայն 1988 թվականին Քուինսլենդի գրադարանների մասին ընդունված որոշման։ Հավաքածուն ընդգրկում է Քուինսլենդի վավերագրական ժառանգության, հետազոտական հավաքածուի զգալի մասը։ Համարվում է գործընկեր գրադարան և համագործակցում է Քուինսլենդի այլ գրադարանների հետ։ Տեղակայված է Քուինսլենդի մշակութային կենտրոնում՝ Բրիսբեն գետի Հարավային ափին։

## Պատմություն
Բրիսբենի հանրային գրադարանն ստեղծվել է 1896 թվականին Քուինսլենդի կառավարության կողմից։ 1898 թվականին անվանվել է Քուինսլենդի հանրային գրադարան։ Հանրության համար բացվել է 1902 թվականից։

1934 թվականին Օքսլիի հիշատակի գրադարանը (այժմ՝ Ջոն Օքսլիի գրադարան) կոչվեց հետազոտող Ջոն Օքսլիի անունով՝ որպես Քուինսլենդում գործող հետազոտական ուսումնասիրությունների կենտրոն։ 1943 թվականին Գրադարանների մասին որոշմամբ ստեղծվեց Քուինսլենդի գրադարանային խորհուրդը՝ Քուինսլենդի հանրային գրադարանի կառավարման համար։ Երեք տարի անց այն ստանձնեց նաև Օքսլիի հիշատակի գրադարանի կառավարումը։
thumb|Պետական գրադարանի հին շենքը հավելյալ ընդլայնված մասով հանդերձ, կառուցվել է 1950-ական թվականների վերջում

Մեկ տարի անց Ջեյմս Սթափլետոնը նշանակվեց Քուինսլենդի առաջին պետական գրադարանավար։ Նա եղել է գրադարանի ամենաերկար պաշտոնավարող ղեկավարը։ Նրան հաջորդել են Սիդնի Լորենս Ռյանը (1970-1988), Ստեֆենսները (1988- 2001), Լեա Գիլս Փիթրսը (2001-2011)։ Ներկայիս ղեկավարն է Ջանեթ Ուրայթը։

1971 թվականին հանրային գրադարանը դարձել է պետական գրադարան։

2003 թվականին գրադարանն սկսել է նոր առաքելություն՝ հիմնելով «Տեղական գիտելիքի կենտրոններ» (IKCs) Էեյփ Յորք և Տոռես Սթրեյ շրջաններում։ Ցանցն ընդգրկում է 22 կենտրոն։

Գրադարանի ռազմավարական տեսլականն է հարստացնել Քուինսլենդի բնակիչների կյանքը՝ նրանց ներգրավելով տեղեկատվության, գիտելիքի և համայնքային ստեղծարարություններում։

2011 թվականին գրադարանը շուրջ 50,000 լուսանկար է նվիրաբերել Վիքիպահեստին։

## Ծանոթագրություններ

## Արտաքին հղումներ
*
*SLQ Blogs
*Family History Nnub 
*Music Queensland  – tune in to scores of musical heritage
*Timelapse videos of building redevelopment – Part 1, Part 2 and Part 3.
*Libraries Act 1988 (Queensland)

Կատեգորիա:Ավստրալիայի գրադարաններ
Վզնոցավոր էյրենիս

**Վզնոցավոր էյրենիս** (), լորտուների ընտանիքի լորտուների ենթաընտանիքի էյրենիս ցեղի օձ։

## Բազմացում
Զուգավորումը՝ ապրիլից հունիսի կեսերը։ Հուլիսի երկրորդ կեսին էգը դնում է 4-8 ձու։ Ձվերը երկարավուն են (17-19 մմ x 5-7 մմ)։ Ձագերը ծնվում են սեպտեմբերի վերջից հոկտեմբերի վերջը։
Խնամվում և բազմացվում է անազատ պայմաններում։ Օգտագործվում է գիտահետազոտական նպատակներով։ Մարդու և կենդանիների համար կծածն անվնաս է։

## Ընտանիքի նկարագրություն
Մարմնի երկարությունը տարիքի հետ փոխվում է (9,6-32 սմ), պոչը 4-5 անգամ կարճ է։ Էգերը խոշոր են արուներից։ Մարմինը համեմատաբար հաստ է, գլուխը՝ տափակ, մարմնից տարանջատված՝ ծածկված խոշոր վահանիկներով։ Աչքերը մանր են, ծիածանաթաղանթը՝ գրեթե սև, բիբը՝ կլոր։ Մեջքային թեփուկները հարթ են, փայլուն։ Մեջքային մակերեսը բաց գորշ է՝ դեղնավուն, վարդագույն կամ նարնջագույն երանգներով, երիտասարդների մեջքին երբեմն առկա են մանր սև կետիկներ։ Ծոծրակային վահանիկների վրա հաճախ լինում են սև բծեր, աչքերի առջևի եզրերի միջև անցնում է M-անման մուգ գիծ։ Պարանոցի վրա կա շատ լայն, մուգ, վզնոցանման զոլ։ Որովայնային մակերեսը դեղնավուն է՝ վարդագույն երանգով, երիտասարդներինը՝ մոխրագույն։ Սնվում է մանր անողնաշարավորներով, հնարավոր է նաև մանր մողեսներով։ Ձմեռում է աշնան 2-րդ կեսից գարնան սկիզբը՝ հողի չսառցակալող շերտերում (1 մ-ից խոր)։ Զուգավորումը՝ ապրիլից հունիսի կեսերը։ Հուլիսի 2-րդ կեսին էգը դնում է 4-8 ձու։ Ձվերը երկարավուն են (17-19 մմx 5-7 մմ)։

Ձագերը ծնվում են սեպտեմբերի վերջից հոկտեմբերի վերջը։ Խնամվում և բազմացվում է անազատ պայմաններում։ Օգտագործվում է գիտահետազոտական նպատակներով։ Մարդու և կենդանիների համար կծածն անվնաս է։

## Տարածվածություն
Վզնոցավոր էյրենիսը տարածված է՝
* Հայաստանում
* Ադրբեջանում
* Բուլղարիայում
* Վրաստանի հարավ-արևելքում 
* Իրանի արևմտյան հատվածներում
* Իրաքում
* Լիբանանում
* Ռուսաստանում, Սև ծովում և Կասպից ծովում
* Թուրքիայի արևելքում

## Տարածվածությունը Հայաստանում
Հայաստանում հանդիպում է Շիրակի, Արագածոտնի, Արմավիրի, Կոտայքի, Արարատի, Վայոց ձորի, Սյունիքի ու Տավուշի մարզերի նախալեռներում, Երևանի շրջակայքում։ Տարածված է կիսաանապատային, թփուտային ու նոսրանտառային բուսականությամբ, քարքարոտ, կավահողային չոր կենսավայրերում, երբեմն՝ նաև մշակովի տարածքների հարևանությամբ։ Վարում է գլխավորապես փորող կենսակերպ։ Գարնանն ու ամռան սկզբին, երբ հողը բավական խոնավ է, հանդիպում է քարերի և այլ թաքստոցների տակ, կենդանիների բներում ու հողի փխրուն շերտերում։

## Կենսակերպ
Տարածված է կիսաանապատային, թփուտային ու նոսրանտառային բուսականությամբ, քարքարոտ, կավահողային չոր կենսավայրերում, երբեմն՝ նաև մշակովի տարածքների հարևանությամբ։ Վարում է գլխավորապես փորող կենսակերպ։ Գարնանն ու ամռան սկզբին, երբ հողը բավական խոնավ է, հանդիպում է քարերի և այլ թաքստոցների տակ, կենդանիների բներում ու հողի փխրուն շերտերում։

## Արտաքին հղումներ
*Eirenis collaris
*Reptile Datebase

Կատեգորիա:Օձեր
Կատեգորիա:Էյրենիսներ
Լեյլա Լոպես

**Լեյլա Լոպես** (, ), անգոլացի դերասանուհի, ֆոտոմոդել, ինչպես նաև «Միսս Տիեզերք» ամենամյա մրցանակաբաշխության հաղթող 2011 թվականին։

Նա նաև 2010 թվականին արժանացել է «Միսս Անգոլա» տիտղոսին և ստացել հնարավորություն երկիրը ներկայացնելու միջազգային մրցույթում։ Եղել է պատմության մեջ միակ աֆրիկացի գեղեցկուհին, ով արժանացել է «Միսս տիեզերք» տիտղոսին։

## Կենսագրություն
Լոպեսը ծնվել է 1986 թվականի փետրվարի 26-ին Անգոլայի Բենգուիլ գավառի համանուն քաղաքային բնակավայրում։ Նախնական կրթությունը ստացել է տեղի միջնակարդ դպրոցում։

Մինչև ֆոտոմոդելի կարիերայով զբաղվելը՝ երիտասարդ աֆրիկուհին սովորել է Մեծ Բրիտանիայի իրավագիտական գործարար կառավարման համալսարանում։ Լայն գործունեություն է ծավալել Աֆրիկայում ՄԻԱՎ և ՁԻԱՀ վեներական հիվանդությունների մասին մարդկանց տեղեկացնելու և վարակից պաշտպանվելու հետ կապված։

## Կարիերա
2010 թվականի հոկտեմբերի 8-ին` Մեծ Բրիտանիայում բնակվելու ժամանակ, նա արժանանում է «Միսս Անգոլա ՄԹ» պատվավոր կոչմանը, որը իր ֆոտոմոդելի կարիերայի առաջին խոշոր նվաճումն էր։

Վերադառնալով հայրենիք՝ Անգոլա, Լեյլան Լուանդայում 2010 թվականի դեկտեմբերի 18-ին այլ 20 անգոլացի գեղեցկուհիների հետ մրցում է «Միսս Անգոլա 2010» տիտղոսին արժանանալու համար։ Հաղթելով մրցույթում, նա հնարավորություն է ստանում ներկայացնել իր երկիրը «Միսս տիեզերք 2011» գեղեցկության մրցույթում։

Հաղթելով նախնական մրցութային փուլը, Լեյլան 2011 թվականին մեկնում է Բրազիլիայի Սան Պաուլո քաղաք։ Այնտեղ նրան հաջողվում է թագադրվել «Միսս տիեզերք» թագով և դառնալ աֆրիկացի առաջին հաղթողը ամենամյա այս մրցույթում։

Թագադրվելուց հետո 2012 թվականի հոկտեմբերին Լեյլան մեկնում է Նիկարագուա` մասնակցելու «Նորաձևություն ժպիտի համար» մրցանակաբաշխությանը։ Մեկ տարի անգոլացի այս գեղեցկուհին անցկացնում է Միսս տիեզերքի համար նախատեսված դղյակում և կատարում բազում հետազոտություններ։

## Ծանոթագրություններ

Կատեգորիա:Անգոլացի դերասանուհիներ
Կատեգորիա:Միսս Տիեզերք
Կատեգորիա:Մոդելներ
Բրիսբեն (գետ)

**Բրիսբեն** (), Ավստրալիայի Քվինսլենդ նահանգի հարավում գտնվող ամենաերկար գետը, որը հոսում է Բրիսբեն քաղաքի միջով և թափվում Մորետոն ծոց։

## Տվյալներ
Ջոն Օքսլին առաջին եվրոպացին էր, որ հետազոտեց գետը և 1823 թվականին այն անվանեց Նոր Հարավային Ուելս նահանգի ղեկավար Թոմաս Բրիսբենի անունով։ Մորետոն ծովածոցի գաղթավայրը նույնպես ստացավ այդ անունը՝ հետագայում դառնալով ներկայիս Բրիսբեն քաղաքը։

Գետի երկարությունը կազմում է 344 կմ, ավազանը մոտ՝ 13,6 հազար կմ²։ Ակունքը գտնվում է Նանագո քաղաքի մոտ։ Մինչև Բրիսբոն հոսում է հարավային ուղղությամբ, այնուհետև հունը փոխում է դեպի վար։ Գետաբերանը գտնվում է Մորետոն ծոցում, Բրիսբոնի արևելյան մասում։

Գետը հարուստ է ձկներով, համարվում է Queensland lungfish-ի էնդեմիկ արեալ։

Գետի ստորին հատվածներում հաճախ ջրհեղեղներ են լինում, որոնք հանգեցնում են աղետալի վիճակի։ Վերջին աղետալի դեպքը տեղի է ունեցել 2011 թվականին։

Գետի վրա կառուցված են 16 խոշոր կամուրջներ և մեկ ստորջրյա թունել։ Կամուրջների հիմնական մասը Բիսբոնում է։

## Ծանոթագրություններ

Կատեգորիա:Նոր Հարավային Ուելսի գետեր
Կատեգորիա:Ավստրալիայի գետեր
Ռոս Գելեր

**Ռոս Յուստաս Գելեր** (), գեղարվեստական կերպար, ամերիկյան «Ընկերները» (1994–2004) սիթքոմի վեց գլխավոր հերոսներից մեկը։ Ռոսի դերում հանդես է գալիս Դեյվիդ Շվիմմերը։ Ստեղծվել է հեռուստաշոուի համահեղինակներ Դեյվիդ Քրեյնի և Մարտա Քոֆմանի կողմից և հանդես եկել ցուցադրված բոլոր 236 էպիզոդներում։

## Ծանոթագրություններ

## Արտաքին հղումներ
* Կերպարի էջը IMDb կայքում
* Էջը Friends.wikia.com կայքում

Կատեգորիա:«Ընկերների» կերպարներ
Կատեգորիա:Հորինված ամերիկացիներ
Կատեգորիա:Կերպարներ այբբենական կարգով
Ռայան Ռեյնոլդս

**Ռայան Ռոդնի Ռեյնոլդս** (, ), կանադացի դերասան, հայտնի է «Երկու տղաները, մի աղջիկ ու մի Պիցցերիա», «Վան Վիլդեր», «Պարզապես ընկերներ», «Անշուշտ, գուցե», «Առաջարկությունը», «X-Men: սկզբին. Ռասոմախա», «Կանաչ լույս» ֆիլմերում դերակատարումներով։

250px|մինի|Ռեյնոլդսը San Diego Comic-Con International ին 2015 թ.

## Կենսագրություն
Ռեյնոլդսը ծնվել է Վանկուվերում, ավարտել է Վանկուվերի միջնակարգ դպրոցը։

Ռեյնոլդսի կարիերան սկսվեց, երբ նա փոքր տղա էր։ 2002 թ. Ռեյնոլդսը նկարահանվել է երկու բավականին հանրահայտ կատակերգություններում "Van Wilder" և "Կատուն տոպրակի մեջ է», ինչպես նաև ամերիկյան հեռուստատեսային շարքում՝ «Երկու տղաները, մի աղջկա ու մի պիցցարիա»։ Երկու տարի անց նա խաղաց բուժքրոջ դեր «Գարոլդ և Կումարը գնում են Սպիտակ ամրոց» ֆիլմում։
2005 թվականին նկարահանվել է «Մեծ Գրուպի» ռոմանտիկական կատակերգություն մեջ։

## Անձնական կյանքը
2002-2007 թվականներին նա պարտավորված սիրային հարաբերությունների մեջ է լինում Ալանիսի հետ։ Նրանք հայտարարել են, որ իրենք սիրահարված են։ Սակայն Կոլումբիայում երեք տարի անց բաժանվել են։ 
Դերասանուհի Սքարլլետ Ջոնսոնի հետ ամուսնացել են սեպտեմբերի 28-ին Կանադայի լեռնային հանգստավայրերից մեկում։ 2010 թվականի դեկտեմբերի 14-ին ամուսնալուծվել են։
thumbpx|մինի|ֆիլմի պրեմիերային «X-Men: սկիզբ. Wolverine »

## Ֆիլմագրություն

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի գործարարներ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի բարերարներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացիներ իռլանդական սերմամբ
Կատեգորիա:Կանադացի դերասաններ
Կատեգորիա:Կանադացի կինոդերասաններ
Կատեգորիա:Կանադացի հեռուստատեսային դերասաններ
Կատեգորիա:Կանադացի սցենարիստներ
Կատեգորիա:Կինոպրոդյուսերներ
Locked Out of Heaven

**«Locked Out of Heaven»**, ամերիկացի փոփ երգիչ Բրունո Մարսի սինգլ, Unorthodox Jukebox ստուդիական ալբոմի համար (2012)։ Սինգլը թողարկվել է 2012 թվականի հոկտեմբերի 1-ին, որը դարձավ խոշոր հիթ, մտնելով աշխարհի խոշորագույն երկրների հիթ-շքերթներ, այդ թվում նաև ամերիկական (№ 1 Billboard Hot 100), կանադական (№ 1 - Canadian Hot 100), բրիտանական (№ 2 - UK Singles Chart) և այլ երկրների չարթեր (№ 1 - Մոսկվա, Լեհաստան, № 4 - Նոր Զելանդիա)։

## Պատմություն
2012 թվականի հոկտեմբերի 1-ին թողարկվեց սինգլը։ 2012 թվականի հոկտեմբերի 20-ին Բրունո Մարսն առաջին անգամ երգը կատարեց Saturday Night Live շոուի ժամանակ։ «Գրեմմի-2013» մրցանակաբաշխության ժամանակ Բրունո Մարսը կատարել է «Locked out of Heaven» երգը (նրան են միացել Սթինգլը, Ռիհաննան, Զիգի Մառլին և Դամիան Մառլին) 
:

Locked Out of Heaven երգը ստացել է դրական կարծիքներ քննադատների և մասնագիտացված կայքերի կողմից։ Որոշ երաժշտական մեկնաբաններ երգը նմանեցրել են բրիտանական The Police խմբի երգերի հետ, ինչպիսիք են «Roxanne» և «Message In a Bottle»: Երաժշտական տարբեր տեսաբաններ կարծում են, որ երգը ֆանկ, նոր ալիք, ռեգի-ռոք ժանրի մեջ է։

2012 թվականի դեկտեմբերին Բրունո Մարսը իր «Locked Out of Heaven» սինգլով, 4-րդ անգամ գլխավորեց ԱՄՆ-ի Billboard Hot 100 հիթ-շքերթը։ Նախկինում առաջին տեղում եղել է «Just the Way You Are»-ը (4 շաբաթ, սեպտեմբերի 1-հոկտեմբեր, 2010 թվականին) և «Grenade» (4 շաբաթ, հունվարի 1-ից, 2011 թվականին), իսկ հետո «Nothin' on You» (2010 թվականին, որտեղ Բրունոն և B.o.B հյուրեր էին)։ Նա սա արել է 2 տարի 10 ամսում, որը բացառիկ ռեկորդ է վերջին 48 տարիներում։ Այսպիսի բան արել էր Ռոբի Բինթոնը 1962-1964-ական թվականներին՝ «Roses Are Red (My Love)» (9.6.1962, 5 շաբաթ № 1), «Blue Velvet» (1963), «There! I’ve Said it Again» (1964) և «Mr. Lonely» (12.12.1964): Սինգլը շաունակում էր մնալ առաջին տեղում 6 շաբաթ շարունակ (2 շաբաթ 2012 թվականին, 4 շաբաթ 2013 թվականին)։ 2012 թվականի դեկտեմբերի 24-ին Մեծ Բրիտանիայում սինգլը երկրորդ տեղում էր, բայց գլխավորում էր Կանադայի և Մեքսիկայի հիթ-շքերթները։

## Երգացանկ

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

!scope="col" colspan="3"| Streaming
|-

## Թողարկման պատմություն

## Ծանոթագրություններ

Կատեգորիա:2012 երգեր
Կատեգորիա:Billboard Hot 100 գլխավորած սինգլներ
Կատեգորիա:Բրունո Մարսի երգեր